ÅR A, B og C

**HERRENS FØDSEL - juledag**

P: Kære kristne! Herren har denne dag opfyldt sine løfter, som han har givet gennem profeterne. Lad os med glæde og tillid vende os til Ordet, som blev menneske af kød og blod og sige "Frels os ved din fødsel":

1. At Kirken må stråle af glæde

 over Barnet, som er os født, og Sønnen, som er os givet,

 så at glæden må give genlyd i hele verden.

 Derom beder vi.

A: Herre, hør vor bøn.

2. At verdens ledere må se og lade sig oplyse

 af Lyset, som skinner i mørket.

 Derom beder vi.

A: Herre, hør vor bøn.

3. At de mennesker iblandt os, som har det ondt,

 må finde trøst og hjælp hos Ordet,

 som blev menneske af kød og blod.

 Derom beder vi.

A: Herre, hør vor bøn.

4. For vore familier og hjem, at de i denne juletid

 må præges af fællesskab, fred og glæde.

 Derom beder vi.

A: Herre, hør vor bøn.

P: Herre Gud, himmelske Fader,

 du har sendt dit Ord til verden.

 Giv, at vi må kende ham, Kristus,

 og med taknemmelighed tage imod dette Ord, som er din Søn.

 Han, som lever og råder fra evighed til evighed.

A: Amen,